|  |
| --- |
|  |
|  |
| **OBČINA** **SLOVENSKA BISTRICA** |
| ***Občinska uprava*** |
| *Oddelek za družbene dejavnosti* |

**JAVNI RAZPIS**

**ZA SOFINANCIRANJE LETNEGA PROGRAMA ŠPORTA**

**V OBČINI SLOVENSKA BISTRICA**

**ZA LETO 2017**

***RAZPISNA DOKUMENTACIJA***

Marec, 2017

##### I. PREDMET RAZPISA

Občina Slovenska Bistrica na podlagi Odloka o proračunu občine Slovenska Bistrica za leto 2017 (Ur. list RS, št. 10/17), Pravilnika o sofinanciranju letnega programa športa v Občini Slovenska Bistrica (Ur. list RS, št. 29/16) in Letnega programa športa Občine Slovenska Bistrica za leto 2017 zagotavlja namenska sredstva za izvajanje športnih programov v Občini Slovenska Bistrica v letu 2017, v višini **=171.625,00 EUR**.

Izvajalcem športnih programov se v letu 2017 na osnovi Pravilnika o sofinanciranju letnega programa športa sofinancirajo naslednje dejavnosti:

1. **Športni programi**

**1.2. Prostočasna športna vzgoja otrok in mladine,**  v skupnem znesku **1.725,00 EUR**

Prostočasna športna vzgoja otrok in mladine predstavlja širok spekter športnih dejavnosti za populacijo od predšolskega do vključno srednješolskega obdobja. Vrednotijo se organizirane oblike športe dejavnosti ne-tekmovalnega značaja za otroke in mladino, ki nadgrajujejo šolsko športno vzgojo, so vzgojno naravnani in niso del uradnih tekmovalnih sistemov NPŠZ.

V okviru te postavke se sofinancirajo naslednji programi: Mali sonček (MS), Ciciban planinec (CP), Zlati sonček (ZS), Naučimo se plavati (NSP), Krpan (KRP) in Mladi planinec (MP).

Sofinancirajo se materialni stroški udeležencev programa.

Če se programi izvajajo v okviru obveznega učnega procesa (kurikuluma) in /ali se financirajo s strani MIZŠ niso predmet sofinanciranja s strani tega razpisa.

**1.3. Športna vzgoja otrok s posebnimi potrebami**, v skupnem znesku **1.000,00 EUR**

Prostočasno športno vzgojo otrok in mladine s posebnimi potrebami predstavljajo športni programi, ki so namenjeni otrokom in mladini z motnjami v razvoju oziroma s prirojenimi in/ali pridobljenimi okvarami in se izvajajo z namenom ustrezno poskrbeti za uspešno socialno integracijo v vsakdanjem življenju.

Sofinancirajo se materialni stroški udeležencev programa.

**1.4. Športna vzgoja otrok in mladine usmerjenih v kakovostni in vrhunski šport**, v skupnem znesku **90.000,00 EUR**

Športna vzgoja otrok in mladine usmerjenih v kakovostni in vrhunski šport predstavlja širok spekter programov za otroke in mladino, ki se s športom ukvarjajo zaradi doseganja vrhunskih športnih rezultatov. Programi vključujejo načrtno skrb za mlade športnike, zato morajo izvajalci izpolnjevati prostorske, kadrovske in druge zahteve NPŠZ.

Sofinancirajo se stroški strokovnega kadra ter stroški športnih objektov, v primeru, da mladi športnik doseže status športnika mladinskega razreda (MLR) se sofinancirajo materialni stroški programa dodatne športne vadbe.

**1.5. Kakovostni šport**, v skupnem znesku **30.000,00 EUR**

V skupino kakovostnega športa prištevamo športnike in športne ekipe, ki ne izpolnjujejo pogojev za pridobitev statusa vrhunskega športnika, nastopajo na mednarodnih tekmovanjih, v uradnih tekmovalnih sistemih NPŠZ do naslova državnega prvaka, ki jih potrdi OKS-ZŠZ in so registrirani skladno s pogoji NPŠZ ter OKS-ZŠZ.

Sofinancirajo se stroški uporabe športnih objektov. V kolikor športnik doseže status športnika državnega razreda (DR) se sofinancirajo materialni stroški dodatne športne vadbe, ki pa se vrednotijo le pod pogojem, da je kategorizacija navedena v zadnji objavi OKS-ZŠZ pred objavo javnega razpisa in je športnik naveden kot član društva s sedežem v občini.

**1.6. Vrhunski šport**, v skupnem znesku **15.000,00 EUR**

Vrhunski šport predstavlja programe priprav in tekmovanj vrhunskih športnikov, ki so v skladu s Pogoji, pravili in kriteriji za registriranje in kategoriziranje športnikov v Republiki Sloveniji v zadnji objavi OKS-ZŠZ pred objavo javnega razpisa navedeni kot člani športnega društva s sedežem v občini in so s svojimi športnimi dosežki dosegli naziv športnika svetovnega razreda, mednarodnega razreda ali perspektivnega razreda.

Sofinancirajo se materialni stroški izvedbe programa.

**1.7. Šport invalidov**, skupnem znesku **1.800,00 EUR**

Šport invalidov v svojih pojavnih oblikah predstavlja pomembne psihosocialne kot tudi športne učinke. Osnovni cilj je invalidom omogočiti enakovredno sodelovanje pri prostočasnih športnih dejavnostih kakor tudi v programih vrhunskih športnikov.

Sofinancirajo se stroški strokovnega kadra in stroški športnih objektov.

**1.8. Športna rekreacija**, v skupnem znesku **9.500,00 EUR**

Športna rekreacija predstavlja smiselno nadaljevanje obvezne in prostočasne športne vzgoje otrok in mladine, športne vzgoje otrok s posebnimi potrebami in tekmovalnega športa. Športna rekreacija je zbir raznovrstnih športnih dejavnosti odraslih vseh starosti (nad 18 let), s ciljem aktivne in koristne izrabe človekovega prostega časa, ohranjanja zdravja in dobrega počutja ter udeležbe na rekreativnih tekmovanjih.

Sofinancirajo se stroški strokovnega kadra in športnih objektov.

**1.9. Šport starejših**, v skupni znesku **700,00 EUR**

Šport starejših predstavlja športno rekreativno dejavnost odraslih oseb nad doseženim 65 letom starosti in razširjenih družin; pri čemer pod pojmom »razširjena družina« razumemo zvezo starejših oseb in vnukov.

Sofinancirajo se stroški strokovnega kadra in športnih objektov.

1. **Razvojne dejavnosti v športu**

**2.1. Usposabljanje in izpopolnjevanje strokovnih kadrov v šport,** v skupnem znesku **3.900,00 EUR**

Kakovostni strokovni kadri v športu so ključ razvoja in uspešnosti. Programi izobraževanja so v domeni izobraževalnega sistema, medtem ko programe usposabljanja in izpopolnjevanja izvajajo v NPŠZ po veljavnih programih usposabljanja in izpopolnjevanja, ki so verificirani pri strokovnem svetu RS za šport in /ali pri strokovnih organih NPŠZ. S proračunskimi sredstvi se bo sofinanciral del materialni stroškov udeležencev v programih.

1. **Organiziranost v športu**

**3.1. Delovanje športnih društev,** v skupnem znesku **17.000,00 EUR**

Športna društva bodo sofinancirana na podlagi pravilnika, kjer bodo pridobila točke glede na čas delovanja, število članov ter članstva v NPŠZ in OŠZ.

1. **Športne prireditve in promocija športa,** v skupnem znesku **1.000,00 EUR**

Športne prireditve so osrednji dogodek organizacijske kulture športa z vplivom na promocijo okolja. S sredstvi LPŠ so bodo na podlagi pravilnika sofinancirali materialni stroški izvedbe športne prireditve ter udeležba na velikih mednarodnih prireditvah.

**II. POGOJI SOFINANCIRANJA**

Pravico do sofinanciranja športnih programov imajo nosilci in izvajalci športne dejavnosti, ki izpolnjujejo naslednje pogoje:

* so registrirani in imajo sedež v občini najmanj eno leto (od datuma objave razpisa),
* imajo za prijavljene dejavnosti v skladu z lastnim temeljnim aktom urejeno evidenco članstva ter evidenco o udeležencih programa,
* izvajajo športne programe, ki so predmet razpisa najmanj 30 vadbenih tednov letno v obsegu vsaj 60 ur (po dve uri tedensko), razen v primerih, ko ne gre za sofinanciranje celoletnih športnih programov in je obseg izvajanja posameznega športnega programa v merilih drugače opredeljen.

Kot kandidati za sofinanciranje športnih programov iz občinskega proračuna lahko ob izpolnjevanju zgoraj navedenih pogojev, nastopajo naslednji izvajalci športnih programov:

* športna društva, ki so registrirana v Republiki Sloveniji,
* zveze športnih društev, ki jih ustanovijo športna društva s sedežem v občini,
* zavodi in druge organizacije, ki so registrirane za opravljanje dejavnosti v športu,
* zavodi iz področja vzgoje in izobraževanja.

Športna društva in športna zveza imajo pod enakimi pogoji prednost pri izvajanju športnih programov.

Izvajalci športnih programov, ki zgornje pogoje izpolnjujejo, vendar se na ta razpis ne prijavijo ali pa se ne prijavijo skladno z razpisno dokumentacijo, v letu 2017 ne bodo upravičeni do namenskih sredstev proračuna Občine.

Društva morajo pri prijavi upoštevati 35. člen Zakona o integriteti in preprečevanju korupcije (Uradni list RS, št. 45/10 in naslednje spremembe in dopolnitve; v nadaljevanju ZintPK).

Stališče v zvezi z uporabo 35. člena ZintPK je na svoji seji dne 03.02.2011, sprejela Komisija za preprečevanje Korupcije in je sestavni del razpisne dokumentacije.

Posamezni izvajalci športnih programov lahko s svojimi programi za proračunska sredstva Občine, po posameznih vsebinah, navedenih v točki I. , kandidirajo na razpisu le enkrat.

**III. ROK IN NAČINI PRIJAVE**

Kandidati vlogo pošljejo s priporočeno pošto na naslov: OBČINA SLOVENSKA BISTRICA, Kolodvorska ulica 10, 2310 Slovenska Bistrica

 ali

vlogo oddajo osebno v sprejemno pisarno Občine Slovenska Bistrica (Kolodvorska ulica 10, prva stavba, pritličje - desno)

Vloga se odda v zaprti kuverti. Na sprednji strani kuverte mora biti viden napis »NE ODPIRAJ - JAVNI RAZPIS LPŠ 2017«, na hrbtni strani pa naslov kandidata na razpisu.

Rok za oddajo vlog: **PETEK 31.03.2017**

**IV. VSEBINA PRIJAVE**

Kandidat za sredstva tega razpisa se prijavi na razpis z izpolnjenimi obrazci razpisne dokumentacije in zahtevanimi prilogami.

**Obrazci naj bodo izpolnjeni čitljivo in pregledno. Kandidat izpolni glede na vsebino programa ustrezen obrazec za vsak posamezen program in za vsako posamezno skupino.**

Podatkov, ki ne bodo dokazani s prilogami, se pri točkovanju ne bo upoštevalo.

**V. INFORMIRANJE KANDIDATOV**

Vse dodatne informacije lahko kandidati pridobijo na naslednjih naslovih:

OBČINA SLOVENSKA BISTRICA, Občinska uprava, Oddelek za družbene dejavnosti, Kolodvorska ulica 10, 2310 Slovenska Bistrica, Nataša Pernat, tel.št.: 02/843 28 40, 02/843 28 20, e-mail: natasa.pernat@slov-bistrica.si

JAVNI ZAVOD ZA ŠPORT SLOVENSKA BISTRICA, Partizanska ulica 35, 2310 Slovenska Bistrica, Marjan Štimec, tel.št.: 02/80-50-680, e-mail: zzssb@siol.net.

Kandidatom priporočamo, da se za osebne konzultacije predhodno najavijo po telefonu.

**VI. POSTOPEK OBRAVNAVE PRIJAV**

Strokovna komisija bo po preteku razpisnega roka odprla prispele vloge in ugotovila njihovo popolnost.

Vlagatelji, ki v predpisanem roku oddajo formalno nepopolno vlogo, lahko le-to dopolnijo v roku 8 dni od prejema pisnega poziva k dopolnitvi.

Prepozne in formalno nepopolne vloge, ki jih vlagatelj ni pravočasno dopolnil se s sklepom zavržejo.

Strokovna komisija na podlagi meril in kriterijev tega pravilnika oceni pravočasne in formalno popolne vloge za sofinanciranje programov športa in po ocenjevanju vlog sestavi predlog razdelitve sredstev.

Predlog razdelitve sredstev, strokovna komisija objavi na sedežu Občinske športne zveze in na Zavodu za šport Slovenska Bistrica.

Vlagatelji lahko v roku 8 dni od objave poročila podajo pripombe na podan predlog.

O podanih pripombah odloča strokovna komisija v roku 15 dni od roka za oddajo pripomb.

Izbrane izvajalce o višini namensko dodeljenih proračunskih sredstev obvesti občinska uprava z odločbo.

Zoper odločbo je v roku 15 dni po prejemu možno vložiti pritožbo, o kateri odloča župan. Zoper županovo odločbo ni pritožbe. Možno je sprožiti upravni spor pred pristojnim sodiščem.

Rezultati javnega razpisa se po zaključku postopka objavijo na spletni strani občine.

Občina Slovenska Bistrica

 Oddelek za družbene dejavnosti

**OBRAZCI**

|  |  |
| --- | --- |
|  | **Obrazec 1** |
|  |
| **Podatki o izvajalcu športnega programa** |
|  |
| Naziv: |  |
| Naslov (sedež): |  |
| Matična številka: |  |
| Davčna številka: |  |
| Številka transakcijskega računa: |  |
| Odgovorna oseba: |  |
| Kontaktna oseba: |  |
| Leta delovanja društva  |  |
| Članstvo v NPŠZ, OŠZ |  NPŠZ – da/ne OŠZ – da/ne |
|  |
| Telefon: |  |
| Faks: |  |
| Elektronski naslov: |  |
|  |
| Št. članov s plačano članarino |  |
|  Št. registriranih tekmovalcev |  |

## IZJAVA

Odgovorna oseba izvajalca športnega programa v imenu zgoraj navedenega izvajalca športnega programa izjavljam, da so zagotovljeni materialni, kadrovski in organizacijski pogoji za izvršitev programov, ki jih prijavljamo na razpis za financiranje športnih programov v občini Slovenska Bistrica za leto 2017.

S to izjavo s polno odgovornostjo potrjujem, da vsi podatki, ki jih navajamo v tem razpisu ustrezajo dejanskemu stanju in bomo na pisno zahtevo izvajalca razpisa o njih dostavili dokazila imenovani strokovni komisiji za šport.

Smo nosilci vseh v razpisu prijavljenih programov. Z vsako skupino v posameznem programu kandidiramo na razpisu le enkrat.

 Žig Podpis odgovorne osebe

 \_\_\_\_\_\_\_\_\_\_\_\_\_\_\_\_\_\_\_\_

**Obvezne priloge tega obrazca so:**

1. **fotokopija potrdila o registraciji izvajalca športnega programa.**

|  |  |
| --- | --- |
|  | **Obrazec 2** |
|  |
| **Naziv programa:** |  |
| **Naziv skupine:** |  |
|  |
| **Vrsta programa** (USTREZNO OZNAČI ⌧ - glej obrazložitve pri poglavju PREDMET RAZPISA): |
|  |  |
| 🞏 Prostočasna športna vzgoja otrok in mladine🞏 Športna vzgoja otrok s posebnimi potrebami🞏 Športna vzgoja otrok in mladine usmerjenih v kak. in vrh. šport🞏 Kakovostni šport |  |
| 🞏 Vrhunski šport |  |
| 🞏 Šport invalidov |  |
| 🞏 Športna rekreacija🞏 Šport starejših |  |
|  |  |
|  |  |

**I.**

|  |  |
| --- | --- |
| Število udeležencev v skupini |  |
| Povprečna starost v skupini |  |
| Število ur vadbe (tedensko)\* |  |
| Kakovostna raven skupine (**samo kakovostni šport[[1]](#footnote-1)**) | Raven: I. II. III. IV. (obkroži raven)  |
| Število tednov izvajanja programa v letu 2017 |  |
| Podatki o kategorizaciji športnikov:(vpiši št. športnikov - samo za **kakovostni in vrhunski šport**)Opomba: Točke za kategorizacijo se pridobijo pod pogojem, daje kategorizacija navedena v zadnji objavi OKS-ZŠZ predobjavo javnega razpisa. | Svetovni razred: \_\_\_\_\_\_\_\_\_\_\_Mednarodni razred:\_\_\_\_\_\_\_\_\_Perspektivni razred: \_\_\_\_\_\_\_\_\_Državni razred:\_\_\_\_\_\_\_\_\_\_\_\_\_Mladinski razred: \_\_\_\_\_\_\_\_\_\_\_\_ |

\*

**II. URNIK IZVAJANJA PROGRAMA** ( ustrezno vpišite termine)

|  |  |  |  |  |  |  |  |
| --- | --- | --- | --- | --- | --- | --- | --- |
| **DAN** | **PON** | **TOR** | **SRE** | **ČET** | **PET** | **SOB** | **NED** |
|  Termin |  |  |  |  |  |  |  |

**III. MESTO IZVAJANJA PROGRAMA:**

|  |  |
| --- | --- |
| **Naziv športnega objekta** | **Kraj** |
|  |  |
|  |  |
|  |  |

**IV. IZVAJALCI STROKOVNEGA DELA:**

|  |  |
| --- | --- |
| Ime in priimek strok. delavca | Strokovna usposobljenost\* |
|  |  |
|  |  |
|  |  |
|  |  |
|  |  |

\*

1- diplomant Fakultete za šport

2- trener

3- vaditelj

 Žig Podpis odgovorne osebe

 \_\_\_\_\_\_\_\_\_\_\_\_\_\_\_\_\_\_\_\_

**Obvezne priloge tega obrazca:**

1. **pogodba/e o najemu športnega objekta,**
2. **pogodba/e z izvajalci strokovnega dela.**

|  |  |
| --- | --- |
|  | **Obrazec 3** |

1. **USPOSABLJANJE IN IZPOPOLNJEVANJE STROKOVNEGA KADRA**

|  |  |  |  |  |
| --- | --- | --- | --- | --- |
|  | Izpopolnjevanje(licenciranje) | Usposabljanje(stopnja1) | Usposabljanje(stopnja 2) | Usposabljanje(stopnja 3) |
| Št. udeležencev |  |  |  |  |

1. **ŠPORTNE PRIREDITVE**
2. **Prireditev:**

|  |  |
| --- | --- |
| **Naziv prireditve**  | **Št. udeležencev** |
|  |  |
|  |  |

1. **Udeležba na mednarodnih športnih prireditvah**:

 (OI, SP, EP, Svetovni pokal, Evropski pokal, Velika nagrada)

|  |  |
| --- | --- |
| **Naziv prireditve**  | **Št. udeležencev** |
|  |  |
|  |  |

 Žig Podpis odgovorne osebe

 \_\_\_\_\_\_\_\_\_\_\_\_\_\_\_\_\_\_\_\_

1. ***Kakovostna raven skupine:***

	* I. raven: športniki, ki na uradnih tekmovanjih dosežejo status športnika državnega (DR) razreda (1. drž. liga),
	* II. raven: športniki, ki nastopajo na najvišjih ravneh državnih tekmovanj NPŠZ, pa ne dosežejo kategorizacije (2. drž. liga),
	* III. raven: športniki, ki nastopajo na nižjih ravneh državnih tekmovanj (3. drž. liga),
	* IV. raven: športniki, ki nastopajo na nižjih ravneh državnih tekmovanj (4. drž. liga oz. regijske lige). [↑](#footnote-ref-1)